Скорост | Наръчник по оцеляване в автомобилния трафик покрай Spirit of Burgas - Dnevnik.bg
Наръчник по оцеляване в автомобилния трафик покрай Spirit of Burgas
16:58, 06 авг 15 , 13919
Едно от невралгичните места - входът на Бургас откъм магистрала "Тракия".
Всеки петък стигането и преминаването през Бургас на път за Южното и Северното Черноморие е предизвикателство. Тази седмица обаче има всички предпоставки задръстванията да придобият катастрофични размери заради провеждането на тридневния фестивал Spirit of Burgas, за който се чакат поне 20 000 гости.
Вратите отварят в петък в 18 часа, а основната атракция - концертът на Роби Уилямс, започва, в 22.30. Така че вероятно трафикът утре ще се насити много по-рано от традиционното. Едно е ясно - колкото по-рано тръгнете, толкова по-добре. Добър вариант е пътуването тази нощ с пристигане в ранните часове утре.
За потеглящите от София в деня на фестивала първото предизвикателство е излизането от града в посока магистрала "Тракия", което в час пик отнема понякога часове. Вариант за избягването му е използването на бул. "Ботевградско шосе" и включването към магистралата при разклона за Вакарел. Всъщност и ползването на Подбалканския път до връзките към магистралата около Сливен или дори Ямбол, също е вариант, който гарантира заобикаляне на трите потенциални тапи между 61 и 67 километър на "Тракия".
Те могат да се избегнат и при излизане от аутобана от разклона за Ихтиман и включването при изхода за Велинград. За съжаление пътната настилка по заобиколния маршрут е в лошо състояние, има много завои и населени места, така че използването му удължава пътуването с поне 40 минути.
Ако минавате транзит
Най-голямото предизвикателство в петък си остава стигането до Бургас и преминаването през него на път за курортите на юг или на север от града. Докато за пътуващите към Слънчев бряг и на север има отбивка малко преди края на магистралата (виж картата), която заобикаля епицентъра на фестивала, то за насочилите се към курортите на юг опциите не са много.
Традиционно пътят минава през целия град, като дори в нормален петък се губи поне половин час, а в петък, особено следобед, изминаването на десетината километра през Бургас вероятно ще става доста по-бавно. Първата тапа е още на кръговото на входа на Бургас, като често задръстването стига чак до края на магистралата, който е на повече от 10 километра.
Вариант за избягване на струпването на коли на входа и в самия град е избирането на алтернативен маршрут. За целта на разклона за Карнобат трябва да се отклоните в посока Eкзарх Антимово и Средец. Така се движите успоредно на магистралата и минавайки през бургарския квартал "Меден рудник", излизате чак на детелината в южния край на града, през която пътят към Черноморец, Созопол, Приморско и т.н. е открит.
Проблемът е, че пътят е в отчайващо състояние с доста дупки, често липсват и указателни табели. Трудно се поддържа висока скорост и заради разположените нагъсто населени места. Минаването по този участък не се препоръчва за коли с нископрофилни гуми, които са твърде ниски, и такива, които в багажника си нямат резервно колело.
Вариант за по-късно отклоняване от магистралата е ползването на същия изход, като пътуващите към Слънчев бряг и минаването през селата Камено и Братово, и отново излизане на кръговото в южния край на Бургас. Тук вече пътят е третокласен, тоест тесничък и със стар асфалт, но през май беше изкърпен и е в задоволително състояние.
Ако крайната ви цел е Бургас
При положение че крайната ви цел е фестивалът Spirit of Burgas, също може да ползвате вече посочените по-горе алтернативни маршрути, като влезете в Бургас от юг. Стигането в близост до Морската градина, където се провежда събитието, ще е сложно.
Намирането на място за паркиране също ще е предизвикателство, въпреки че от община Бургас пуснаха безплатно паркиране в иначе платената зона в близост (виж картата). Посочените места обаче събират максимум 1000 коли и ще се напълнят още в началото на петъчния ден.
Вариантът е да търсите място за паркиране в периферията на града, като се придвижите до плажа със сцената с градския транспорт. В Бургас той е добре уреден, обслужва се от нови автобуси и тролей с климатик, а цената на билетчето, което се купува в превозните средства, е левче.
Такситата също са опция, като возят на разумни цени. В "Меден рудник" например има достатъчно места, където можете да оставите колата си.
Паяците работят денонощно
Избралите "царския път" към центъра на града също е добре да търсят място да оставят автомобилите си още с влизането в града. Паркингите на "Метро" и намиращите се наблизо магазини са добра опция, като за целта на първото кръгово при влизането в Бургас трябва да направите пълно завъртане и да потеглите в посока София, като почти веднага влезете в локалното.
Ако изберете този вариант, отново градският транспорт и такситата са опция за придвижване, като до мястото на фестивала са около 6-7 километра. Вариант за оставяне на коли са и паркингите на моловете, за които има указателни табели.
Евтин платен паркинг, сравнително близко до мястото на фестивала, е общинският, намиращ се на ул. "Гурко" (отбелязан с "P" на картата). Той е с капацитет 500 места. Улиците около него са и зона за платено паркиране с работно време до 19 часа, като през почивните дни са безплатни.
Където и да паркирате в града, имайте предвид, че в Бургас паяците работят денонощно, включително и в събота и неделя. Колите се репатрират до наказателния паркинг на улица "Оборище" 90 (знакът "$"), а справка дали вашият автомобил е там може да се направи на телефон 056/886161.
Силно се препоръчва избягването на района около Централната жп гара, където тече ремонт и се ползват само част от платната, както и пътят за Созопол, където задръстванията са всекидневни (отбелязани са с удивителна на картата). Надлезът на ул. "Индустриална" също е в ремонт, като заради стесняването на платната също стават задръствания. Това всъщност е един от възможните подходи към центъра на града и Морската градина за идващите откъм южните курорти.
Фотогалерия: Spirit of Burgas събра 47 хил. фенове тази година
Петнайсет идеи за добре прекарано време в Бургас
xcheffo 17:30, 06 авг 15 / Неутрално
Влак - пеш до квартирата - пеш до феста - лазешком до квартирата. Другите варианти са чупинерви. Хеле пък да ...
lone wolf 17:44, 06 авг 15 / Неутрално
До коментар [#2] от "Darth Plagueis": Потрошаването на стадиона не е ли проблем? (Или той не е трафик-проблем...
Рейтинг: 418 17:05, 06 авг 15 Неутрално
Няма рецепта! Търпение му е майката!
Рейтинг: 3791 17:20, 06 авг 15 Неутрално
Съвсем скоро, 14 000 сини фена се завлякоха до там и проблем нямаше никакъв. Това се дължеше на чудесната работа на фенските организации с местната управа и резултатът беше чудесен.
Организаторите на концерта да направят същото.
Рейтинг: 1856 17:30, 06 авг 15 Неутрално
Ще се намерят места по дяволите , важното е да има настроение и всеки гост на града да си изкара един чудесен летен уикенд . За всички , които идват с коли е по-разумно да паркират по комплексите в началото на града . Оттам с такси , цените са прилични , няма да ви вземат повече от 4-5 лева .
Рейтинг: 214 17:30, 06 авг 15 Неутрално
Влак - пеш до квартирата - пеш до феста - лазешком до квартирата. Другите варианти са чупинерви.
Хеле пък да оставиш кола със софийска регистрация в Меден Рудник.
Рейтинг: 220 17:30, 06 авг 15 Неутрално
Добре, де, защо я строихме тая магистрала и кръстовището на две нива край Меден Рудник, като ни се препоръчва да минаваме през Ботевградско, Вакарел, Пазарджик, Подбалканския, Сливен, Ямбол, Средец?
Рейтинг: 1050 17:44, 06 авг 15 Неутрално
Потрошаването на стадиона не е ли проблем?
(Или той не е трафик-проблем, а резултат от добрата работа на фен-клубовете!)
Рейтинг: 1050 17:46, 06 авг 15 Неутрално
Аман от навлеци в Бургас!
18:12, 06 авг 15
Рейтинг: 1023 18:52, 06 авг 15 Весело
Феновете на Роби Уилямс карат ли коли ?
Рейтинг: 3327 18:53, 06 авг 15 Весело
Пауновски, пътувай в спално купе на влака. Сабахлем, росен-пресен отиваш на плажа и купонясваш, колкото ти душа иска...
Рейтинг: 368 19:07, 06 авг 15 Неутрално
"Всъщност и ползването на Подбалканския път до Сливен или дори до Ямбол"
Много ми е интересно как точно по Подбалканския път води до Ямбол...
Рейтинг: 373 19:30, 06 авг 15 Неутрално
"...обслужва се от нови автобуси и тролей с климатик...". Кой е номера на този тролей - да не вземем да се качим в друг? Пътят през Камено и Братово е с нова настилка до Горно Езерово, а не изкърпен. По него минават и доста камиони.
Рейтинг: 745 19:44, 06 авг 15 Неутрално
Има рецепта - за тези които поемат към Созопол има свръх безболезнен и дори може би по-пряк път.
Веднага след слизане от магистралата на около 300м има отбивка за Лукойл (такава има дори още преди края на магистралата и от там би трябвало да е най-прекият път до Созопол изобщо, но никога не съм минавал). Та завивате в дясно на табелата за Лукойл и карате докато стигнете входа на завода, там завивате на ляво към бургаския квартал Долно Езерово и на следващото кръстовище отново завивате наляво към центъра на Бургас. Ориентира ви е висок комин на тукашния ТЕЦ. Точно след като го подминете има подлез под жп линия и като минете от там се озовавате до езерото. Там пътят върви покрай езерото докато излезете от Бургас.
Рейтинг: 213 21:02, 06 авг 15 Неутрално
е аз затова ходя в Гърция
Рейтинг: 3590 22:17, 06 авг 15 Неутрално
Има по-добър път ама кой как може да се оправя , като не го знаят много хора е по-добре!
Рейтинг: 8 22:29, 06 авг 15 Неутрално
През Екзарх Антимово и Житосвят за излизане на пътя през Средец е брутално!
Много по-добре е някъдето около Ямбол да се направи отклоняването през Тамарино и Войника посока Средец. И там има лоши отсечки, но са много по-приемливи.
Рейтинг: 1409 23:11, 06 авг 15 Неутрално
Яааа , маршрути , маршрути.....Пък магистралата между 0.30 - 4.30 си е напълно разтоварена ,улиците на Бургас празни.Трябва само да се намери място за една шкембе чорба на разсъмване,но и това не е голям проблем.....
Рейтинг: 3590 23:27, 06 авг 15 Неутрално
[quote#16:"deyannn"] Тамарино и Войника посока Средец. И там има лоши отсечки, но са много по-приемливи. [/quote]
Там ако блъснеш крава или някакъв друг добитък си до там... а това ,често се случва !
Рейтинг: 829 23:29, 06 авг 15 Весело
Ходи с автобус, шофьорът да му мисли. xD
Рейтинг: 369 01:58, 07 авг 15 Неутрално
Поздравления към автора на статията! Трябва да я прочете и градоначалника! Организацията за придвижването на туристите от жп гарата до курортите с междуградски превоз е под всякаква критика. Можеше да наемат студенти за общински стюарди, или да поставят табели, които да указват, че автобусите на юг от Бургас тръгват от спирката до старата поща, срещу Транспортна болница, а на север - от градинката до жп гарата. Туристите се лутат, тътрят се с багажите нагоре-надолу. Но защо да се прави това? Всичко в БГ се работи и организира "пет за четири", а вече половин година хаосът в града поради ремонтите е забележителен.
Рейтинг: 1296 03:17, 07 авг 15 Неутрално
Моля ви, не идвайте! Без това, града ни ежедневно е задръстен от колите на ямболски, пловдивски, шуменски и всякакви други селяни тръгнали на море. Освен това, Роби Уйлямс не е издавал албум от 2 - 3 години, няма какво толкова да го гледате.
Рейтинг: 508 03:17, 07 авг 15 Неутрално
Ние добре си прекарахме през юли 2015 г. почивката в Бургас. Бяхме обаче в квартал на Бургас, кв. Крайморие. Харчовете за 8 дена бяха 450 лв, освен спането, общо 800 лв
Рейтинг: 316 05:48, 07 авг 15 Неутрално
До коментар [#21] от "moreee": Тебе пък кой те пита!
Рейтинг: 316 05:53, 07 авг 15 Неутрално
До коментар [#11] от "Nikolay": Подбалканския път от Сливен не води до Ямбол. А до Велико Търново (през Хаин Боаз) и Твърица (Твърдишки Проход).
Рейтинг: 2150 07:36, 07 авг 15 Неутрално
Боко ще ви маха от хеликоптеро, дето вий /ний/ му го плащате.
Черно море ще покафеене...
Рейтинг: 1125 08:20, 07 авг 15 Неутрално
По цял свят на такива ключови места стават задръствания... тръгнете по-рано, карайте спокойно и ще стигнете. Точка.
Dani Harisan
Рейтинг: 8 08:25, 07 авг 15 Неутрално
НЕ МОЖЕ ДА СЕ ВНАСЯ ХРАНА И БЕЗАЛКОХОЛНИ НАПИТКИ !!!!!!!НЯМА ЗАБРАНА ... НО ИМА СНИМчИЦАЗабранено е:
Внасянето на алкохол и наркотици на фестивалната територия е забранено. Дрогирани и пияни посетители няма да се допускат в зоната на SPIRIT of Burgas и няма да им бъде възвърната стойността на билета. На лица под 18 години алкохол няма се продава. Забранено е внасянето на територията на Фестивала на всякакви видове оръжия, взривни вещества, запалителни материали, остри и обемисти предмети.
Забранено е влизането с обемни раници, куфари и други. Разрешено е влизането с по-малки чанти, ранички и сакчета, но само след щателна проверка на входа!
Рейтинг: 8 08:26, 07 авг 15 Неутрално
ГАДЕН НОМЕР 9 УЖ НЕДОГЛЕЖДАНЕ 9 ЕГАТИ ТАРИКАТСКИТЕ НОМЕРА НА ОРГАНИЗАТОРИТЕ ....
Рейтинг: 458 08:49, 07 авг 15 Любопитно
[quote#13:"nqma zna4ka koi"]Точно след като го подминете има подлез под жп линия и като минете от там се озовавате до езерото. [/quote]
Ще се отзовете, ако можете да минете през подлеза и ако можете да минете през дупките покрай езерото...
Рейтинг: 458 08:55, 07 авг 15 Любопитно
Всичкият този ужас можеше да се избегне, ако Орешарски не беше стопирал Северния обход на Бургас и парите за надлеза на Товарна гара - обхода на юг...
Моля хората в задръстването да го псуват колкото си искат...
Рейтинг: 8 10:05, 07 авг 15 Неутрално
До коментар [#12] от "cmapmep":
Има две линии на тролея в града, и по двете линии се движат само нови тролеи с климатик.
Рейтинг: 1415 10:57, 07 авг 15 Весело
[quote#21:"moreee"]Моля ви, не идвайте! Без това, града ни ежедневно е задръстен от колите на ямболски, пловдивски, шуменски и всякакви други селяни тръгнали на море.[/quote]
Еми и малко софийски коли да видите за разнообразие, не само да мрънкате, че ходим на море само в Гърция.
[quote#21:"moreee"]Освен това, Роби Уйлямс не е издавал албум от 2 - 3 години, няма какво толкова да го гледате. [/quote]
Аз идвам за Kasabian, а те имат албум от миналата година.
Рейтинг: 600 12:26, 07 авг 15 Неутрално
Юли имаше достатъчно софийски коли в Бургас.
Не всички ходим в Гърция, а и много от фирмените коли са "Софийски" по номера, защото са лизингови.
Та и там са виждали С, СА и СВ номера.
Рейтинг: 1415 13:53, 07 авг 15 Весело
[quote#33:"victortrt"]Та и там са виждали С, СА и СВ номера. [/quote]
Еми нека и там видят коли, произведени в 21 век
Рейтинг: 476 13:53, 07 авг 15 Неутрално
Ето едно добро събитие правилно "промотирано", което донесе популярност на Бургас а надявам се и приходи.
Рейтинг: 470 14:04, 07 авг 15 Неутрално
До коментар [#27] от "Dani Harisan":
Преди няколко години влязох с швейцарски нож и изпил 1/2 шише джин.
Ако се държиш нормално, няма проблеми.
Рейтинг: 1045 14:28, 07 авг 15 Неутрално
Ако някой ти се върже и мине по "Крайезерна", ще отнесеш много псувни Освен това тя излиза след надлез "Вл. Павлов", а не извън града...
Рейтинг: 1415 15:56, 07 авг 15 Весело
[quote#36:"Никола Георгиев"]Преди няколко години влязох с швейцарски нож и изпил 1/2 шише джин.[/quote]
Хм... Съдейки коментарите по коментарите ти, те смятах за доста по-уравновесен човек
Рейтинг: 470 15:58, 07 авг 15 Неутрално
Той си стои в джоба и зима и лято, само не и на летището.
А шишенцето - е, на почивка сме, концерти ще гледаме и ще пийваме, няма да работим.
Рейтинг: 1415 16:01, 07 авг 15 Весело
[quote#39:"Никола Георгиев"]Той си стои в джоба и зима и лято, само не и на летището. [/quote]
Демек, да внимавам, ако някога се видим наживо
[quote#39:"Никола Георгиев"]А шишенцето - е, на почивка сме, концерти ще гледаме и ще пийваме, няма да работим. [/quote]
На мене рекордът ми е 12 големи джин тоника на едно коледно парти в Букурещ и след това шофирах до вкъщи, ама тогава бях млад и неженен
Рейтинг: 498 18:37, 07 авг 15 Разстроено
Не ползвайте отбивката за Сл. бряг, за да избегнете града. Състоянието на пътя е тежък оХроуд, необходими са повдигнати машини и най-малкото хай-джек /голям крик/.
Днес минах, трудно е. Може да се пусне едно траялче от там до "Меден Рудник" през Д. Еьерово.